Рамзан Кадыров иҳәамҭала, Чечентәыла амобилизациа мҩаҧгахом, избанзар, ареспубликаҿ арратә маҵзурахьы ааҧхьара аплан 254% иацҵаны инагӡоуп. Украина имҩаҧысуа арратә операциа иалахәып 20 нызқьҩык ачеченцәа.
АИХ адыррақәа рыла, Рамзан Кадыров ари аҳамҭа ҟаиҵеит аоперативтә штаб аилатәараҿы.
Кадыров изакәытә плану дызлацәажәо, насгьы, ари аплан анышьақәырҕәҕәаз имҳәеит.
Чечентәыла анапхгаҩы ауааҧсыра агәҽанҵара риҭеит амитинг иалахәхәо ауаа зегьы рхацәеи рхылҵи аибашьрашҟа ишдәықәырҵо.
Урыстәыла ахада Владимир Путин цәыббра 21 рзы Урыстәыла хәҭалатәи амобилизациа рылеиҳәеит. Урыстәыла ақалақьқәа рҿы ари афакт апротесттә акциақәеи ауаа рбаандаҩтәреи ахылҵит.